Răzbunătorii (film)

**Răzbunătorii** (titlu original ***Marvel's The Avengers***, ***Marvel Avengers Assemble*** în Marea Britanie și Irlanda, sau simplu ***The Avengers***) este un film american cu supereroi produs de către Marvel Studios și distribuit de Walt Disney Pictures[2], pe baza echipei de eroi din Marvel Comics cu același nume.

Filmul este primul din franciza *Răzbunătorii* și al șaselea din Marvel Cinematic Universe (MCU). Cum filmul aduce împreună toți super-eroii din MCU de până acum, el reprezintă sfârșitul *Fazei 1* a MCU, urmând ca filmele viitoare să alcătuiască *Faza 2* și *Faza 3* respectiv.

Filmul este scris și regizat de Joss Whedon, iar în rolurile principale interpretează actorii Robert Downey, Jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Tom Hiddleston, Clark Gregg, Cobie Smulders, Stellan Skarsgård și Samuel L. Jackson.

Dezvoltarea filmului *Răzbunătorii* a început când Marvel Studios a primit un împrumut de la Merrill Lynch în aprilie 2005. După succesul filmului *Iron Man* din mai 2008, Marvel a anunțat că *Răzbunătorii* va avea premierea în iulie 2011. După ce Johansson a semnat în martie 2009, filmul a fost devansat pentru a fi lansat în 2012. Whedon a fost adus în cadrul echipei de producție în aprilie 2010 și a rescris scenariul original creat de Zak Penn. Producția filmului a început în aprilie 2011 în Albuquerque, New Mexico,înainte de a se muta la Cleveland, Ohio, în August și în New York City în septembrie. Filmul a fost convertit la formatul 3D în faza de post-producție.

## Sinopsis

Când un inamic neașteptat amenință siguranța și securitatea globală, Nick Fury, directorul agenției internaționale de menținere a păcii, cunoscută sub numele de S.H.I.E.L.D., are nevoie de o echipă care să salveze lumea aflată în pragul dezastrului. Parcurgând tot globul, el începe un efort îndrăzneț de recrutare.

## Premisă

Nick Fury, directorul agenției internaționale de menținere a păcii, cunoscută sub numele de S.H.I.E.L.D., are nevoie de o echipă care să salveze lumea aflată în pragul dezastrului. Răzbunătorii – Omul de Fier, Incredibilul Hulk, Thor și Căpitanul America – se reunesc alături de Văduva Neagră și Hawkeye pentru a lupta cu un inamic neașteptat: Zeul Asgardian Loki, care comandă o armată puternică Chitauri, amenințând siguranța și securitatea globală.

## Povestea filmului

Asgardianul Loki se întâlnește cu The Other, liderul unei rase extraterestre, cunoscută sub numele de Chitauri. În schimbul preluării Tesseractului, o sursă puternică de energie cu potențial necunoscut, The Other îi promite lui Loki o armată cu care să poată cuceri Pământul.

Nick Fury, directorul agenției de spionaj S.H.I.E.L.D., și agentul său locotenent, Maria Hill, sosesc la o unitate de cercetare izolată în timpul unei evacuări, unde fizicianul Dr. Erik Selvig conduce o echipă de cercetare care experimentează pe Tesseract. Agentul Phil Coulson explică faptul că obiectul a început să emită o formă neobișnuită de energie. Tesseractul se activează brusc și deschide o gaură de vierme, permițându-i lui Loki să ajungă pe Pământ. Loki fură Tesseractul și folosește sceptrul său primit de la The Other pentru a-i înrobi pe Selvig și câțiva alți agenți, inclusiv Clint Barton, pentru a-l ajuta în evadare.

Ca răspuns la atac, Fury reactivează inițiativa "Răzbunătorii". Agentul Natasha Romanoff este trimisă în Calcutta pentru a-l recruta Dr. Bruce Banner să urmărească Tesseractul prin emisiile sale de radiații gamma. Coulson îl vizitează pe Tony Stark pentru a-i readuce aminte de cercetările lui Selvig, în timp ce Fury îl recrutează pe Steve Rogers pentru misiunea de a recupera Tesseractul.

În Stuttgart, Barton fură iridiul necesar stabilizării puterii Tesseractului, în timp ce Loki creează o distragere, ducând la o scurtă confruntare cu Rogers, Stark și Romanoff, la urma căreia Loki se predă. În timp ce Loki este escortat într-un avion cu reacție S.H.I.E.L.D., Thor, fratele său adoptiv, sosește, atacă avionul și îl eliberează, sperând să-l convingă să-și abandoneze planul și să se întoarcă în Asgard. După o confruntare cu Stark și Rogers, Thor este de acord să îl lase pe Loki să fie închis pe transportatorul aerian al S.H.I.E.L.D. La sosire, Loki este imediat închis, în timp ce Banner și Stark încearcă să localizeze Tesseractul.

Răzbunătorii devin despărțiți, atât din punct de vedere a cum să se apropie de Loki, cât și de revelația că S.H.I.E.L.D. intenționează să valorifice Tesseractul pentru a dezvolta arme împotriva extratereștrilor ostili. În timp ce grupul se ceartă, Barton și ceilalți agenți controlați de Loki atacă transportatorul, dezactivând unul dintre motoarele sale și făcându-l pe Banner să se transforme în Hulk. Stark și Rogers lucrează împreună pentru a reporni motorul deteriorat, iar Thor încearcă să oprească daunele cauzate de Hulk. Romanoff se luptă cu Barton și îl lasă inconștient, distrugând astfel controlul minții al lui Loki. Loki îl ucide pe Coulson și scapă, aruncandu-l pe Thor din transportator, în timp ce Hulk cade la randul lui pe pământ și se transformă înapoi în Banner, după ce a atacat un avion de luptă S.H.I.E.L.D.

Fury folosește moartea lui Coulson pentru a-i motiva pe Răzbunători să lucreze ca o echipă. Stark și Rogers își dau seama că, pentru Loki, învingerea lor nu va fi de ajuns; el vrea să-i învingă în public pentru a se arăta demn de a conduce Pământul. Loki folosește Tesseract și un dispozitiv construit de Selvig pentru a deschide o gaură de vierme deasupra turnului Stark prin care armata de Chitauri poate sosi din spațiu, începand astfel invazia.

Rogers, Stark, Romanoff, Barton și Thor luptă împreună pentru a apăra New York-ul, locația găurii de vierme. Banner sosește și el și se transformă în Hulk. Astfel, Răzbunătorii luptă ca o echipă cu Chitaurii, în timp ce evacuează civili. Hulk îl găsește pe Loki și îl bate, lăsandu-l inconștient. Romanoff ajunge la generatorul de gaură de vierme unde, împreună cu Selvig (eliberat de controlul minții lui Loki), începe să-l oprească folosind sceptrul lui Loki. Între timp, superiorii lui Fury de la Consiliul de Securitate Mondială încearcă să pună capăt invaziei lansând o rachetă nucleară către oraș. Stark interceptează racheta și o duce prin gaura de vierme către flota Chitauri. Racheta detonează, distrugând navă mamă Chitauri și dezactivând toți soldații rămași pe Pământ. Costumul lui Stark nu mai are putere, astfel că el cade înapoi pe pămant prin gaura de vierme, chiar înainte ce Romanoff să o închidă. Hulk îl prinde și îl salvează, iar apoi Răzbunătorii îl confruntă împreună pe Loki, care se predă cu adevărat.

În urma bătăliei, Thor îl duce pe Loki și Tesseractul în Asgard, în timp ce Răzbunătorii o iau fiecare pe drumul său, dar Fury își exprimă încrederea că se vor întoarce, când va fi nevoie de ei.

Într-o scenă la mijlocul genericului, The Other îi spune stăpanului său despre atacul eșuat asupra Pămantului. Dar acesta, dezvăluit a fi Thanos, nu este supărat și doar zambește în tăcere. Într-o altă scenă după credite, Răzbunătorii mănâncă în tăcere niște shawarma la un restaurant.

## Distribuție

* Robert Downey, Jr. este Tony Stark / Iron Man
* Chris Evans este Steve Rogers / Captain America
* Mark Ruffalo este Dr. Bruce Banner / Hulk
* Chris Hemsworth este Thor
* Scarlett Johansson este Natasha Romanoff / Black Widow
* Jeremy Renner este Clint Barton / Hawkeye
* Tom Hiddleston este Loki
* Clark Gregg este Phil Coulson
* Cobie Smulders este Maria Hill
* Samuel L. Jackson este Nick Fury

## Referințe

1. ↑ 1,0 1,1 Vizionează Răzbunătorii | Film integral | Disney+ (disneyplus.com)